גורג'י יאיר

חכם גורג'י יאיר (1909, התרס"ט, בגדאד – 1999, ה' באלול תשנ"ט, ירושלים) היה פייטן, חזן ומחנך ישראלי.

ביוגרפיה
נולד בבגדאד בשנת תרס"ט בן בכור ליוסף ומסעודה יאיר. למד במדרש תלמוד תורה ובישיבת בית זילכה. כבר בבחרותו התמנה למחנך ב"מדרש מנשה צאלח". עם עלייתו ארצה חינך במעברת העולים הרטוב מטעם הפועל המזרחי ולאחר מכן שימש כמחנך בתלמוד תורה "בית אהרון" בשכונת בית ישראל בירושלים.

חכם יאיר נחשב לאחד מגדולי החזנים של יהדות בבל במאה ה-20 בבגדד ובירושליםראה משה חבושה (נכדו), בספרו זכרונות בגדאד וירושלים, ירושלים תשפ"ה. את מלאכת החזנות למד בעיקר מחכם עזרא דנגור שהיה רבה הראשי של בגדאד. את הפיוטים למד מכמה מורים ובעיקר מחוג המקובלים של הרב יהודה פתיה וחכם יצחק דרזי.

בבחרותו שימש חזן בימי חול בבית הכנסת הגדול (צלאת לכבירי) ובשבתות בבית הכנסת צלאת דינה שבשכונת "באב אל שרגי". בהמשך התמנה לחזן קבוע בבית הכנסת מנשה צאלחראו רשימת חזני בגדאד בשנת התש"י בתוך: משה ש, שבת ישיבות בגדאד, חלק ד עמוד 803. כשהגיע לירושלים נענה להזמנת ידידו שאול פתיה להיות חזן בבית הכנסת "מנחת יהודה" שבשכונת מחנה יהודה ובו שימש בחזנות כשלושים שנה.

למד תורה מגדולי חכמי בבל ובעיקר מהרב יהודה פתיה מהרב אפרים הכהן מרבי ניסים כדורי ומחכם סלמאן חוגי עבודי.

חכם יאיר היה עורך חופות מורשה בבגדד מטעם בית הדין המקומי ובירושלים קיבל סמיכה מחודשת אחר שעמד בבחינה אצל הרב צבי פסח פרנק.

שכל את בנו החייל  שנהרג בעת שירותו הצבאי בסיני.

כמה מנכדיו משמשים חזנים פייטנים ומוזיקאים מפורסמים במסורת הספרדית-ירושלמית ומהם משה חבושה והרב דוד מנחם.

מחניכיו: המקובל חכם שמואל דרזי, הרב דוד משתה (מרבני העיר חדרה), הרב בן ציון מוצפי, אחיינו הרב יהודה יאיר, החזן ר' יהודה עובדיה והמשוררים האחים בלפור והרצל חקק.

נפטר בירושלים בה' באלול תשנ"ט ונטמן בחלקת הבבלים בהר המנוחות.

קישורים חיצוניים

 משה שבת, ישיבות בגדאד, חלק ד עמוד 803

 הערות שוליים 

קטגוריה:חזנים ישראלים
קטגוריה:פייטנים ישראלים
קטגוריה:בוגרי מדרש תלמוד תורה
קטגוריה:אבות שכולים: חללי צה"ל
קטגוריה:ילידי 1909
קטגוריה:נפטרים ב-1999
קטגוריה:יהודים הקבורים בהר המנוחות